stanford-oval/wikipedia huggingface dataset:
פרנסיסקו דה אורייאנה
הפלגה שנייה

אורייאנה החליט לחזור לספרד כדי להשיג מהכתר הספרדי את השלטון על האדמות שגילה, ואותן כינה "אנדלוסיה החדשה". לאחר ניווט קשה הוא הגיע תחילה לחופי פורטוגל. המלך קיבל אותו בצורה ידידותית והציע לו הצעה לחזור לאמזונס תחת דגל פורטוגזי. הגילוי של אורייאנה יצר סוגיה בינלאומית. על פי חוזה טורדסיאס, רוב נהר האמזונס צריך להיות שייך לספרד, אך פורטוגל תהיה השולטת בשפך הנהר. אורייאנה סירב להצעה הפורטוגלית. אחרי תשעה חודשי משא ומתן, מינה אותו קרל החמישי, קיסר האימפריה הרומית הקדושה (שכיהן גם כמלך ספרד), כמושל אנדלוסיה החדשה ב־18 בפברואר 1544.
כתב המינוי קבע כי עליו לחקור וליישב את ארצות אמזונס עם פחות מ-300 איש ו-100 סוסים, ולהקים שתי ערים, אחת בשפך ועוד אחד באגן הנהר.
לאחר ששבה את חצר המלך הספרדי בסיפורים והגזמות על מסעו באמזונס, ולאחר תשעה חודשי התלבטות, השיג קבוצה שתצא איתו לכבוש את האזורים שגילה. המשלחת הזאת אפשרה לו לחקור וליישב את האזור, עם לא פחות מ-200 חיילים, 100 פרשים וציוד לבניית שתי אוניות שתשוטנה בנהר.
בינתיים נוצרו בעיות שונות, חלקן קשורות במחסור בכספים למימון המשלחת, ולאחריהן בעיות באיוש הצוותים. לא היו לו מספיק אנשי צוות וחיילים ספרדיים. אף על פי שלא קיבל אישור לצאת, הוא חמק עם ארבע אוניות ב-11 במאי והפליג לכיוון העולם החדש.
הוא הפליג תחילה לאיים הקנריים, שם בילה שלושה חודשים בניסיון לצייד את ספינותיו מחדש, ואז חודשיים נוספים באיי כף ורדה. אז אבדה ספינה אחת, 98 אנשים מתו ממחלה ו-50 נטשו. ספינה נוספת אבדה באמצע האוקיינוס האטלנטי, כשהיא נושאת עמה 77 אנשי צוות, 11 סוסים וסירה לשוט באמזונס. אורייאנה הגיע לחוף הברזילאי מעט לפני חג המולד 1545 והמשיך לדלתת האמזונס.
הוא בנה את כלי השיט לנהר, אך 57 אנשים מתו מרעב וכלי השייט נותר על החוף. האנשים שניצלו מצאו מקלט בקרב ילידים ידידותיים באי בדלתא, ואילו אורייאנה וכמה אנשים נוספים יצאו לחפש אוכל ולאתר את הזרוע העיקרית של האמזונס. כשחזרו למחנה הספינה, הם מצאו שהוא שומם. האנשים שם בנו סירה נוספת ויצאו לאתר את אורייאנה. הסירה השנייה ויתרה בסופו של דבר על החיפוש ועשתה את דרכה לאורך החוף לאי מרגריטה שליד חוף ונצואלה המודרנית.
אורייאנה וצוות הסירה שלו יצאו שוב לאיתור הערוץ הראשי, ואז הותקפו על ידי ילידים. 17 נהרגו מחצים מורעלים, ואילו אורייאנה עצמו מת ממחלה וצער, בנובמבר 1546.
לקריאה נוספת

תיאור הקרב נגד ה"אמזונות", מתוך הספר "הנהר האפל" מאת באדי לוי
הערות שוליים

↑  Dalby, A., "Christopher Columbus, Gonzalo Pizarro, and the search for cinnamon" in Gastronomica (Spring 2001)
↑  Smith, A. (1994). Explorers of the Amazon. Chicago: University of Chicago Press
↑  Mann, Charles (2011). 1491: New Revelations of the Americas Before Columbus (Second ed.). Vintage. p. 324.
↑  Frank Jacobs (June 19, 2012). "Amazonia or Bust!". The New York Times. Retrieved June 20, 2012.
| --- | --- |
בקרת זהויות :  NLI: 987007310042705171  PLWABN: 9810577782605606  BNE: XX889307  BnF: cb12337555x (data)  GND: 12191948X  ISNI: 0000 0000 5193 0719  LCCN: n85092981  NKC: jo20211117337  NTA: 070859191  SELIBR: 174644  SNAC: w6sr0xhf  SUDOC: 137157878  VIAF: 71359821   WorldCat (עם VIAF): 71359821 
מפה המתארת את המסע הראשון של אורייאנה, מיוחסת לאנטוניו פריירה, מלח פורטוגזי
מפת המסלול של המסע הראשון באמזונס
קהילת הבלוט

| --- | --- |

קהילת הבלוט, 2013
 מדינה:  ארצות הברית ארצות הברית
 תאריך ייסוד:  1993 
 קואורדינטות:  37°54′52″N 77°55′32″W﻿ / ﻿37.914467146598°N 77.925585287887°W﻿ / 37.914467146598; -77.925585287887 
 https://acorncommunity.org/
  מפת מיקום  מפה מפורטת   (למפת וירג'יניה מוגדלת) ריצ'מונד וירג'יניה ביץ' נורפוק אלכסנדריה רואנוק לינצ'בורג וושינגטון מרילנד וירג'יניה המערבית  קנטקי טנסי קרוליינה הצפונית האוק. האט. קהילת הבלוט(למפת וירג'יניה רגילה) ריצ'מונד וירג'יניה ביץ' נורפוק אלכסנדריה רואנוק לינצ'בורג וושינגטון מרילנד וירג'יניה המערבית  קנטקי טנסי קרוליינה הצפונית האוק. האט. קהילת הבלוט  he tabBackground:;tabBorder:#aaa;defaultTab:0;
 
חוות קהילת הבלוט (אנגלית: Acorn Community) היא קהילה רצונית, שוויונית, אנרכיסטית בווירג'יניה.
הקהילה הוקמה בשנת 1993 כקבוצת בת של קהילת תאומי האלון הגדולה יותר. בשנות ה-90 קהילת תאומי האלון הגיעה לגודלה המרבי הרצוי, ועודנם אנשים רבים אשר מעוניינים להצטרף אליהם. הלחץ הרב מצד אנשים רבים להצטרף לקהילה גרם למספר חברים בקהילה המקורית להקים קהילה נוספת באזור קרוב. קהילת הבלוט הוקמה על שטח של 75 אקר במרחק של 11.2 קילומטרים (7 מייל) מקהילת תאומי האלון.
הקהילה

פעם בשבוע ישנן התכנסויות ודיונים, בהם מגיעים להחלטות בקונצנזוס. החברים בקהילת האלון מחזיקים בדעות סביבתניות ולכן הם מנסים לא לפגוע בסביבה. אף על פי שישנם בקהילה כללים (כגון בנושא קבלת אנשים לקהילה), הקהילה מנסה לשמור על מינימום חוקים. בין החוקים שכן נוכחים בקהילה, יש דגש על אחריות אישית, ולא על השגחה של אחראי. בקהילה בעיות מטופלות בדרך שמותאמת לבעיה הייחודית, תוך התחשבות בכך שלכל אדם צרכים משלו.
האוכלוסייה והיציבות של קהילת הבלוט השתנו בצורה ניכרת בפרק הזמן הקצר בו היא קיימת. משבר כלכלי ובעיות בין - אישיות הביעו את הקהילה לכמעט התפרקות במספר מקרים. לאחר שהקהילה שרדה את אותם משברים, נכון ל-2013 היא משגשגת במספר אופטימלי של 30 דיירים קבועים, ומספר משתנה של אורחים, מתלמדים ומתנדבים; בנוסף לדיירים הקבועים, ישנה רשימת המתנה של אנשים שרוצים להצטרף לקהילה ומחכים למקום פנוי בה.
הקהילה מספקת את צרכיה באמצעות גידול מזון לא מהונדס גנטית. ההכנסה ממכירת הגידול משמשת לטובת כלל החברים בקהילה בצורה שוויונית, ולמספר פעילויות אחרות (כגון עזרה לארגונים אחרים בעלי מטרות דומות). בשנת 2013 רכשה קהילת הבלוט קרקע בשביל לעזור לביסוסה של קהילה חדשה, אשר נקראה נבט.
כל החברים בקהילה נהנים מטיפול רפואי, דנטלי ואופטי, ומקבלים משכורת חודשית. החברים בקהילה נוהגים להתנדב בארגונים לבחירתם, כגון אוכל במקום פצצות. הקהילה עצמה תורמת חלק מכספיה בתור עזרה לביסוס חוות האנרגיה החיה.
הקהילה > עבודה

לקהילה ישנה חלוקת עבודה עצמאית גמישה במיוחד השומרת על הצביון חסר ההיררכיה והעצמאות האישית של החברה, ביחד עם האחריות המצופה מהחברים בה. בהיותה קהילה לא היררכית, גם בעבודה בה אין מנהלים, בוסים, בעלים, משקיעים או משגיחים; בהתאם לכך, העבודה מתבצעת בהשגחה מינימלית. עבודות בקהילה מתבצעות בידי אלו שיכולים לתרום להשגת המטרה הכי הרבה מבין חברי הקהילה. הדבר מתבצע מתוך הנחה כי גם שאר חברי הקהילה יפעלו כך.
כל חבר בקהילה מצופה להגיע למכסה של לפחות 42 שעות עבודה בשבוע. משך זמן עבודה זה הוא המעט ביותר שנראה מקובל בקהילה, ורוב החברים בקהילה עובדים בפועל הרבה מעבר למספר שעות זה.
כל עבודה שנעשית בידי חברים הקהילה מקבלת הכרה שווה. למעשה, כמעט כל דבר שיש צורך לבצע אותו בקהילה נחשב כעבודה, כולל עבודות "מסורתיות" כדוגמת עבודה משרדית, תחזוקה וחקלאות; למרות זאת, גם עבודות פחות "מסורתיות", כדוגמת טיפול בילדים, בישול, ניקיון והכנה של מסיבות בקהילה מקבלות הכרה זהה כעבודה בקהילה. כתוצאה משיטה זאת, האנשים בקהילה לרוב מרגישים שיש להם זמן חופשי רב יותר מאשר כשעבדו בעבודות רגילות. בהתבסס על עבודה בהתאם למינימום המצופה, כל חבר זכאי לארבעה שבועות חופשה בשנה. עבודה נוספת מעבר למצופה, מזכה חברים בקהילה בזמן חופשה נוסף.
חברות

קהילת הבלוט מצליחה לפעול היטב בחלקה הגדולה בזכות בחירה קפדנית של החברים בה, בידי תהליך שנקרא "בהירות". אדם שרוצה להצטרף לקהילה, לאחר ביקורים ועזרה לקהילה במשך שלושה שבועות, עליו להיהפך ל"בהיר" עם כל חבר בקהילה, כלומר לנהל שיחה ארוכה, פרטית ועמוקה עם כל חבר בקהילה בנפרד. לאחר מכן, כל חברי הקהילה נפגשים כדי להגיע לידי החלטה בדבר קבלתו של החבר החדש; החלטה זאת, כמו כל ההחלטה בקהילה, מתבצעת באמצעות קונצנזוס. אם אף חבר אחד בקהילה לא מאשר את קבלתו של החבר החדש, זה האחרון לא יוכל להצטרף לקהילה.
לאחר קבלתו של חבר חדש, החבר נשאר חבר אפשרי למשך שנה אחת, לאחריה מחליטים שאר חברי הקהילה האם יישאר בקהילה או לא. חברות אפשרית היא תקופת מבחן בה החבר יכול להישאר בקהילה, כל עוד כל החברים בה מרוצים מכך; בכל שלב במהלך שנה זאת, אם אפילו אחד מחברי הקהילה אינו מרוצה מהמצב, על החבר האפשרי לעזוב. לאחר שנה זאת, אם החבר מתקבל, דרוש קונצנזוס מלא (של כל שאר החברים מלבדו) בשביל לגרום לעזיבתו.
תזונה

רוב הארוחות בקהילה צמחוניות, ובכולן יש אפשרות לבחור במנה טבעונית. הקהילה מגדלת ושומרת על תרנגולות לביצים ובשר, עיזים בשביל חלב ובקר בשביל בשר.
קהילת הבלוט, 2005
מבנה מגורים בקהילה. המבנים בקהילה מאופיינים בטביעת רגל אקולוגית נמוכה.
ארבעה אקרים מעובדים לגידול חקלאי
צ'ייס אילי

צ'ייס אילי פוסטר ג'קסון (באנגלית: Chase Foster Ealey; נולדה ב-20 ביולי 1994) היא אתלטית אמריקאית. פעמיים ברציפות אלופת העולם (יוג'ין 2022 ובודפשט 2023) וסגנית אלופת העולם באולם (בלגרד 2022) בהדיפת כדור ברזל.
ביוגרפיה

אילי נולדה בספרינגפילד שבאילינוי, ארצות הברית.
ביוגרפיה > 2019

באליפות העולם שנערכה בדוחה שבקטר בספטמבר 2019 סיימה במקום שביעי בהדיפת כדור ברזל בתוצאה של 18.82 מטר.
ביוגרפיה > 2022 > סגנית אלופת העולם באולם

באליפות העולם באולם שנערכה בבלגרד שבסרביה במרץ 2022 היא זכתה במדליית כסף בהדיפת כדור ברזל בתוצאה של 20.21 מטר, אחרי אוריול דונגמו מפורטוגל (20.43 מטר) ולפני יסיקה סכילדר מהולנד (19.48 מטר).
ביוגרפיה > 2022 > אלופת העולם

באליפות העולם שנערכה ביוג'ין, אורגון, ארצות הברית ביולי אותה שנה היא זכתה במדליית זהב בהדיפת כדור ברזל בתוצאה של 20.49 מטר, לפני גונג ליג'יאו מהרפובליקה העממית של סין (20.39 מטר) ויסיקה סכילדר (19.77 מטר).
ביוגרפיה > 2023 > פעם שנייה ברציפות אלופת העולם

באליפות העולם שנערכה בבודפשט, הונגריה ב-26 באוגוסט אותה שנה היא זכתה בפעם השנייה ברציפות במדליית זהב בהדיפת כדור ברזל בתוצאה של 20.43 מטר, לפני שרה מיטון מקנדה (20.08 מטר) וגונג ליג'יאו (19.69 מטר).
בגמר ליגת היהלום שנערך ביוג'ין בספטמבר היא קבעה בהדיפת כדור ברזל שיא לאומי חדש של 20.76 מטר.
ביוגרפיה > 2024

באליפות העולם באולם שנערכה בגלאזגו, הממלכה המאוחדת ב-1 במרץ 2024 היא זכתה במדליית ארד בהדיפת כדור ברזל בתוצאה של 19.67 מטר, אחרי שרה מיטון (20.22 מטר) וימיסי אוגונלייה מגרמניה (20.19 מטר).
שיאים אישיים > אצטדיון

הדיפת כדור ברזל: 20.76 מטר (2023), שיא ארצות הברית
קוטומיפוריים

| קוטומיפוריים |
| --- | --- |
 Cottocomephorus grewingkii שוחה בעוד מין לא ידוע מהסוג Batrachocottus נח על הקרקעית בימת באיקל.
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: Cottoidei
משפחה:: קוטומיפוריים
שם מדעי
 Cottocomephoridae

קוטומיפוריים (שם מדעי: Cottocomephoridae) היא משפחה של דגי גרם קטנים השוכנים רק בימת באיקל שבסיביר. הם קרוביהם של הקומיפוריים ובני המשפחה Abyssocottidae, כולם מסדרת העקרבנונאים וקרוביהם של הקוטוסיים. כמה חוקרים משייכים אותם עד היום למשפחה בעוד אחרים רואים בהם משפחה עצמאית. המשפחה כוללת ארבעה סוגים ובהם תשעה מינים.
הקוטומיפוריים דומים לקוטוסיים ובעלי סנפירי חזה רחבים, עיניים מגודלות המותאמות לחשיכה וצבעים כחולים-אפורים המתאימים לסביבתם. הם מצויים על הקרקעית ומחפשים טרף קטן. בתורם הם נאכלים בידי טורפי האגם ובעיקר בידי הפוסה הבאיקלית המתבססת עליהם בסתיו.
סוגים

Batrachocottus - בו ארבעה מינים
Cottocomephorus - בו שלושה מינים
סוג ומין יחיד Leocottus kesslerii
סוג ומין יחיד Paracottus knerii
קוטון מת'ר

| --- | --- |

 לידה:  12 בפברואר 1663 בוסטון, ארצות הברית 
 פטירה:  13 בפברואר 1728 (בגיל 65) בוסטון, פרוביניציית מסצ'וסטס 
 מדינה:  ממלכת בריטניה הגדולה 
 מקום קבורה:  Copp's Hill Burying Ground 
 השכלה:  אוניברסיטת גלאזגו  הרווארד קולג'  אוניברסיטת הרווארד  בית הספר הלטיני של בוסטון 
 בן או בת זוג:  Elizabeth Mather 
 פרסים והוקרה
 עמית החברה המלכותית 
 חתימה:   
 
קוטון מאת'ר (באנגלית: Cotton Mather‏; 12 בפברואר 1663 – 13 בפברואר 1728) היה כומר פוריטני, סופר, ואיש ציבור בעל השפעה פוליטית רבה באמריקה הקולוניאלית. הוא בן לאינקריס מאת'ר, שהיה כומר נודע גם הוא. קוטון מאת'ר ידוע היום במיוחד בגלל תפקידו המשמעותי בציד המכשפות בסיילם.
ביוגרפיה

למד בבית ספר הלטיני בבוסטון וקיבל את התואר שלו מאוניברסיטת הרווארד ב-1678 כאשר הוא רק בן 16. לאחר לימודיו הוא כיהן כסגן כומר לאביו בכנסיית הצפון בבוסטון. לאחר מות אביו ירש את מקומו ככומר הכנסייה.
במהלך חייו, כתב יותר מ-450 ספרים וחיבורים שהפכו אותו לאחד ממנהיגי הדת החשובים באמריקה. מאת'ר קרא לתושבי הקולוניה לחזור לשורשים התיאלוגיים של הפוריטאניות.
ספרו "היסטוריה הנצרות באמריקה" הוא הבולט בכתביו. הספר מורכב מ-7 ספרים שעוסקים בביוגרפיה ובהיסטוריה. לספר הייתה השפעה רבה על סופרים אמריקאים מאוחרים כמו נתניאל הות'ורן, אליזבת' סטודארד והארייט ביצ'ר סטואו שהשתמשו בתכניו כדי להדגיש את המשמעות התרבותית של ניו אינגלנד לאחר מלחמת העצמאות האמריקנית.
מבחינה פילוסופית טען שהאופי הפוריטני המאפיין את תושביה של ניו אינגלנד יתרום להצלחתה. כמו כן, בגלל זיקתו לדת, האמין בחשיבות הטקסט כגשר בין תקופות היסטוריות שונות. לכן, הרבה לקשר בין דמויות מקראיות כנח ואברהם ובין מנהיגי ההתיישבות באמריקה כמו ג'ון אליוט, ג'ון וינתרופ ואחרים.
מאת'ר היה חברם של כמה מהשופטים שהשתתפו בציד המכשפות בסיילם. מת'ר קיבל את הרעיון של "עדות רוחנית", זאת אומרת, עדות של רוחות-רפאים ושדים, אך טען שאסור להכניס עדות כאלה במשפט רשמי. לפי דעתו, עדות רוחנית מותרות רק כבסיס למחקר משפטי. יחד עם זאת יצא להגנת המכשפות בסיילם.
היה נשוי שלוש פעמים ונולדו לו 11 ילדים.
קוטוסיים

| קוטוסיים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: עקרבנונאים
תת־סדרה:: Cottoidei
משפחה:: קוטוסיים
שם מדעי
 Cottidae ‏בונפרטה, 1832

Cottus gobio
קוטוסיים (שם מדעי: Cottidae) היא משפחת דגים בסדרת העקרבנונאים החיה בימים וכמה מינים גם בנהרות רדודים. הם שוכני קרקעית ברובם הגדול באזורים של אצות קלפ ושל שוניות אלמוגים. הם חיים בעיקר באקלים הממוזג של צפון האוקיינוס השקט.
דגים אלה יכולים להגיע לאורך 10–78 ס"מ. הם בעלי סנפירי זימים מגודלים וראשים עם לסתות גדולות וסנפירי גב ושת מצויצים גדולים. הזנב קטן אך מניע את הגוף המוארך. דגים אלה אינם מצטיינים בשחייה אך יכולים להיצמד לסלעים.
הם טורפים יצורי מים קטנים יותר, בעיקר דגים וסרטנים. לסתותיהם החזקות עוזרות להם גם לשבור צדפות. הם טריטוריאליים ברובם הגדול ועוטים דוגמאות צבעים מרובות, בעיקר על הסנפירים העליונים.
סוגים

| 0 | 1 | 2 | 3 |
| --- | --- | --- | --- |
|  סוג ומין יחיד Alcichthys elongatus  סוג ומין יחיד Andriashevicottus megacephalus  Antipodocottus  Archistes  סוג ומין יחיד Argyrocottus zanderi  סוג ומין יחיד Artediellichthys nigripinnis  סוג ומין יחיד Artediellina antilope  סוג ומין יחיד Artedielloides auriculatus  Artediellus  Artedius  סוג ומין יחיד Ascelichthys rhodorus  Astrocottus  סוג ומין יחיד Atopocottus tribranchius  סוג ומין יחיד Bero elegans  סוג ומין יחיד Bolinia euryptera  סוג ומין יחיד Chitonotus pugetensis  Clinocottus  Cottiusculus  קוטוס (Cottus)  סוג ומין יחיד Daruma sagamia |  Enophrys  Furcina  Gymnocanthus  Hemilepidotus  Icelinus  Icelus  סוג ומין יחיד Jordania zonope  סוג ומין יחיד Leiocottus hirundo  סוג ומין יחיד Lepidobero sinensis  סוג ומין יחיד Leptocottus armatus  Megalocottus  סוג ומין יחיד Melletes papilio  סוג ומין יחיד Mesocottus haitej  סוג ומין יחיד Micrenophrys lilljeborgii  Microcottus  Myoxocephalus  Ocynectes  Oligocottus  סוג ומין יחיד Orthonopias triacis  סוג ומין יחיד Paricelinus hopliticus  סוג ומין יחיד Phallocottus obtusus |  סוג ומין יחיד Phasmatocottus ctenopterygius  Porocottus  Pseudoblennius  Radulinopsis  Radulinus  סוג ומין יחיד Rastrinus scutiger  Ricuzenius  Ruscarius  סוג ומין יחיד Scorpaenichthys marmoratus  Sigmistes  Stelgistrum  Stlengis  סוג ומין יחיד Synchirus gilli  סוג ומין יחיד Taurocottus bergii  סוג ומין יחיד Taurulus bubalis  סוג ומין יחיד Thyriscus anoplus  סוג ומין יחיד Trachidermus fasciatus  סוג ומין יחיד Trichocottus brashnikovi  Triglops  Vellitor  Zesticelus |  |
צ'רקאסי (סרט)

| --- | --- |

 בימוי:  טימור יאשצ'נקו 
 הופק בידי:  אולכסיי קרפנקו
 תסריט:  רוברט קווילמן טימור יאשצ'נקו
 שחקנים ראשיים:  יבגני למאך Orest Harda Valerii Astakhov Serhii Detiuk ואדים ליאלקו דמיטרי סובה רומן סמיסל Vitalina Bibliv 
 מדינה:  אוקראינה 
 חברת הפקה:  МКК Film Service
 חברה מפיצה:  MMD UA
 הקרנת בכורה:  27 בפברואר 2020
 משך הקרנה:  94 דקות
 שפת הסרט:  אוקראינית רוסית
 סוגה:  סרט דרמה, סרט מלחמה 
 תקציב:  40 מיליון הריבניה
 cherkasyfilm.com
 דף הסרט ב־IMDb
 
צֶ'רקָאסי (באוקראינית: Черкаси) הוא סרט קולנוע אוקראיני משנת 2020 מסוגת דרמת מלחמה, שבוים על ידי טימור יאשצ'נקו בהפקת חברת МКК Film Service. הסרט מבוסס על אירועים אמיתיים ומגולל את סיפורה של הספינה האוקראינית האחרונה בחצי האי קרים, שהתנגדה לרוסיה במהלך סיפוח חצי האי קרים (2014).
רקע

הסרט מבוסס על אירועים אמיתיים. בפרט על אירועים שהתרחשו במימי חצי האי קרים: במהלך משבר קרים, ספינת הקרב צ'רקאסי שכנה על שפת אגם דונוזלב. ב-6 במרץ 2014, ביציאה מהמפרץ, הוטבעה ספינת הטילים הגדולה "אושאקוב" וספינת הגרירה שחטאר על ידי הצי הרוסי כדי למנוע את כניסת הצי האוקראיני לאודסה. ב-20 במרץ, לאחר שחתם על הסכם לסיפוח הרפובליקה של קרים לפדרציה הרוסית, הורה מפקד החטיבה החמישית של אוניות הצי האוקראיני ויטאלי זוויגינצב, שערק לצד הרוסי, לכל הספינות לחזור לחוף. חמש אוניות של הצי האוקראיני - "ויניצה", "קונסטנטין אולשנסקי", "קירובוגרד", "צ'רקאסי" ו"צ'רניהיב" - שטו אל אמצע אגם דונוזלב כדי למנוע את לכידתן בידי הצי הרוסי.
צ'רקאסי שימשה כספינה להטלת מוקשים וביצעה מספר ניסיונות לפרוץ את דונוזלב: הראשון התרחש ב-21 במרץ, כשהמלחים ניסו לגרור את אחת הספינות הטבועות באמצעות כבלי עגינה, אך לא היה מספיק כוח. מפקד הספינה, סרן יורי פדאש, ביקש ללא הצלחה את עזרתם של מלחים מהספינה צ'רניהיב ובאותו יום עזבו שני קצינים, מלח ותשעה אנשי צוות את ה"צ'רקאסי", בתמורה להם שלושה מלחים מהספינה "צ'רניהיב" עלו על סיפונה של צ'רקאסי. הצ'רקאסי המשיכה להתגונן וב-23 במרץ אישר פדאש כי עדיין היה לו קשר עם הפיקוד העליון של הצי האוקראיני: ניסיון נוסף לעקוף את שתי הספינות השקועות הסתיים בכך שהצ'רקאסי קברה את עצמה במפרץ גרירה שממנו נעשו ניסיונות לנחות על הסיפון. הספינה עלתה על שרטון לאחר התנגשות עם אחת הסירות האחרות באגם.
בליל 25–26 במרץ, צ'רקאסי בכל זאת נלקחה על ידי הצי הרוסי, למרות ניסיונות התמרון: על פי חלק מעדי ראייה, ההתקפה בוצעה באמצעות פצצות הבזק ונשק חם, אף כי איש לא נפגע. הימאים הרוסים השתלטו על האוניה בעזרת שני מסוקי Mi-35 ושלוש סירות. ההסתערות הרוסית על הספינה הסתיימה תוך פחות משעתיים, אך מנגנוני הבקרה נפגעו באופן כזה שצריך היה למשוך את צ'רקאסי אל המזח. למחרת עזבו החיילים האוקראינים את הספינה וחזרו לאוקראינה. האחרון שעזב את הספינה היה מפקדה יורי פדאש. מועצת העיר צ'רקאסי העניקה לו את תואר אזרח הכבוד של העיר כהכרת תודה על פעולותיו במהלך המבצע.
תקציר עלילת הסרט

פברואר 2014. סיפוח חצי האי קרים על ידי רוסיה מתחיל. ספינת המוקשים "צ'רקאסי" יחד עם אוניות אוקראיניות אחרות נחסמת באגם דונוזלב - המוצא לים הגדול נחסם על ידי כלי השיט של הצי הרוסי שמוביל אותם למלכודת. הספינות מתחילות להיכנע לרוסים בזו אחר זו, נראה שפשוט אין דרך אחרת.
מישקו ולב הם חברים מכפר אוקראיני. מסיבות שונות הם מוצאים עצמם בספינת המלחמה של חיל הים האוקראיני "צ'רקאסי", שנפרסה בנמל דונוזלב שבחצי האי קרים, במהלך האירועים במאידאן בשנת 2014. בתקופה בה צוות הכושר של יחידת המוקשים של צ'רקאסי עובר הכשרה, הנשיא ויקטור ינוקוביץ' בורח מאוקראינה והכוחות המיוחדים של רוסיה כובשים בשקט את קרים. החיילים שאינם יודעים מיהו כעת מפקדם העליון ינסו לשמור על קור רוחם, בזמן ששאר ספינות הצי האוקראיני נכנעות לרוסים.
שחקנים ודמויות

יבגני למאך - מישקו
דמיטרי סובה - לב
רומן סמיסאל - מפקד הספינה
סרגיי דזיאליק - קצין
ואדים ליאלקו - מלח הצי
רוסלן קובאל - סרגיי
יבהן אדביינקו - איליה
אולג שצ'רבין - "הארנב"
מיכאילו ווסקובוייניק - "ספורט"
קוזיול

| --- | --- |

 נתונים כלליים
 תקופת הפעילות:  27 בנובמבר 1927 – הווה (96 שנים) 
 מיקום המטה:  ארבאך 
 ענפי תעשייה:  תעשיית הפלסטיק 
  
 www.koziol.de
 
פותחן בקבוקים של קוזיול
קוזיול (בגרמנית: koziol) היא חברה המייצרת חפצי פלסטיק לבית ולמשרד. מפעלה של החברה והנהלתה יושבים בעיר ארבך אים אודנוולד במדינת הסה בגרמניה.
פעילות

את החברה הקים ברנהרד קוזיול ב-1927, אז פתח סדנה לעיבוד שנהב בעיר מיכלשטאדט. ב-1935 רכשה החברה מכונה ליציקות פלסטיק, ולאחר מלחמת העולם השנייה עברה לייצר כלי פלסטיק.
ב-1950 החליט ברנהרד לייצר חצאי כדורי פלסטיק ממולאים במים שבתוכם הונחו בובת סנטה קלאוס ושבבי פלסטיק לבנים. ניעור של הכדור יצר אפקט של "שלג" בתוכו. הכדורים מיוצרים מאז באלפי עיצובים שונים.
מאז שנות ה-90 של המאה ה-20 מייצרת החברה בעיקר כלי בית ומתנות. על עיצוב המוצרים אחראים מעצבים מהידועים בעולם, כגון אלסנדרו מנדיני ורנה בארבה. העיצובים המקוריים של החברה זכו בפרסי עיצוב בינלאומיים.
תחום נוסף שבו עוסקת החברה הוא עיצוב חללים; אלמנטים דינמיים מחומרים שונים ובעיצובים שונים יוצרים מחיצות לחלוקת חללים, לחיפוי קירות ולנוי.
צ'ארלס (נהר)

| --- | --- |
נהר צ'ארלס בבוסטון, כשברקע גשר "Longfellow"
נהר צ'ארלס בבוסטון, כשברקע גשר "Longfellow"
 מידע כללי
 אורך:  129 ק"מ
 ספיקה ממוצעת:  9 מ"ק לשנייה
 אגן ניקוז:  798 קמ"ר
 מוצא:  אגם אכו, הופקינטון, מסצ'וסטס, ארצות הברית
 גובה מוצא הנהר:  107 מטרים
 יובלים:  Stop River 
 שפך:  מפרץ בוסטון, בוסטון, מסצ'וסטס, ארצות הברית
 מדינות באגן הניקוז:  מסצ'וסטסמסצ'וסטס
 
 קו פרשת המים של הנהרות צ'ארלס, נפונסט ומיסטיק
 
הצ'ארלס, כפי שנראה מגשר לונגפלו לכיוון דרום מצד קיימברידג'. בקידמה, ממוריאל דריב, בוסטון
צ'ארלס (באנגלית: Charles River) הוא נהר לאורכה של מדינת מסצ'וסטס שבארצות הברית. הוא זורם בכיוון צפון-מזרח, במזרח המדינה. מקורו של הנהר נמצא בעיר הופקינטון, כאשר הוא עובר דרך 23 ערים ועיירות עד הגעתו לאוקיינוס האטלנטי בבוסטון. אורכו של הנהר הוא כ-129 קילומטרים והוא מנקז שטח של כ-798 קילומטר מרובע. מלבד הופקינטון, הנהר חוצה את הערים קיימברידג' ובוסטון. שמו של הנהר נקרא גם צ'ארלס, לבדו. המכון הטכנולוגי של מסצ'וסטס (MIT) ואוניברסיטת הרווארד שוכנות לגדת הנהר, שמפריד אותן מבוסטון.
ב-1805 נבנתה תעלה שחיברה אותה עם נהר מיסטיק.
היסטוריה

פרק זה לוקה בחסר. אנא תרמו לוויקיפדיה ו.
גלריה

מבט לנהר צ'ארלס מהעיר ניוטון
הנהר צ'ארלס מתחת לגשר אקו, בעיר ניוטון
הנהר במדפילד מיליס
נהר צ'ארלס כפי שנראה מבניין בבוסטון
טילת הנהר, 2013
טילת הנהר, 2013
צדרפלטה

| צדרפלטה |
| --- | --- |

תקופה
קרטיקון תחתון 116–109 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: תיראופורה
משפחה:: אנקילוזאוריים
סוג:: צדרפלטה
מינים
 Cedarpelta bilbeyhallorum
שם מדעי
 Cedarpelta

צדרפלטה (שם מדעי: Cedarpelta) הוא סוג של דינוזאור צמחוני ממשפחת האנקילוזאוריים. הוא חי במישורי אמריקה הצפונית בקרטיקון התחתון שלפני 116-109 מיליון שנה. המאובנים שלו התגלו ב-2001 בתצורות הרי צדר (אנ') שביוטה ומהם קיבל הדינוזאור את שמו. הסיומת "pelte" משמעה "משוריין", עקב מבנה הלוחיות הגרמיות שלו. המאובנים כללו בעיקר שרידי גולגולת שבורה וחסרת חוטם ולסתות.
הצדרפלטה היה דינוזאור משוריין הולך על ארבע שעל פי החוקר גרגורי ס. פאול הגיע לאורך של 7 מטרים ולמשקל 5 טונות. כמה חוקרים סוברים שהיה יותר קטן. אורך ראשו הגיע ל-60 ס"מ והוא היה בעל גבות משולשות וחרטום משולש בעל מקור קטן ושיניים קטנות. בדומה למרבית קרוביו הוא היה בעל מבנה גרמי מכוסה גבשושיות עצם להגנה והיה בעל זנב ארוך בקצהו, אולי מכיל "אלה" קטנה להגנה נוספת. לדינוזאור זה היו רגליים אחוריות מעט גבוהות מהקדמיות.
הצדרפלטה היה קדום יחסית לשאר קרובי משפחתו כמו האנקילוזאורוס וייתכן שהשתייך לקבוצה קדומה מעט. הדינוזאור הקרוב אליו ביותר הוא השמוזאורוס ממדבר גובי במונגוליה.
צ'רקה

ערך זה עוסק במשחק ילדים. אם התכוונתם למשמעות אחרת, ראו .
צ'רקה הוא משחק צ'רקסי מסורתי.
הצ'רקה הוא משחק של שני מקלות העשויות מעץ: האחד מקל באורך של 20 ס"מ, והשני באורך של חצי מטר.
משתתפים

למשחק נדרשים בין שנים לעשרה משתתפים, כאשר המצב המועדף הוא חמישה משתתפים.
אופן המשחק

המשחק משוחק בשטח פתוח ברדיוס של 50 מטר. המשתתפים עומדים מאחורי השחקן שתורו לשחק, על מנת שלא להיפגע.
המשתתף הראשון נקבע על ידי הגרלה. המשתתף אוחז ביד אחת את המקל הארוך, והמקל הקצר מונח על האדמה. המשתתף מחזיק ביד ימין את המקל הארוך, ובעזרתה מכה במקל הקצר המונח על האדמה, על מנת להקפיץ אותו.
בזמן שהמקל הקצר עף באוויר, המשתתף מכה בו בפעם השנייה על מנת להדוף אותו למרחק.
מטרת המשחק היא להדוף את המקל הקצר בעזרת המקל הארוך למרחק הרב ביותר שניתן.
המנצח הוא זה שהצליח להדוף את המקל הקצר למרחק הגדול ביותר.
ראו גם

פח'ה-צ'אס
דודס
צ'רי טיגו 5x

| --- | --- |

Chery Tiggo 5x
 מאפיינים כלליים
 יצרן:  צ'רי (שם מלא: "Chery Automobile Co., Ltd")
 שנות ייצור:  2017 - היום
 הרכבה:  הרפובליקה העממית של סין הרפובליקה העממית של סין  ברזיל ברזיל על ידי יצרנית הרכב הברזילאית "Grupo Caoa"(פור')
 מרכב:  Front-engine, front-wheel-drive layout (אנ')
 אורך:  4,338 מ"מ
 רוחב:  1,830 מ"מ
 גובה:  1,645 מ"מ
 משקל:  1,275-1,437 ק"ג
 בסיס גלגלים:  2,630 מ"מ
 מפרט טכני
 מנוע:  4 צילינדרים בטור, 1.5 ליטר (1,499 סמ"ק) המפיק 116 כ"ס (מנוע מסדרת "Chery ACTECO engine" (אנ'), סוג מנוע " SQR4T15B", מיוצר מאוקטובר 2018)  4 צילינדרים בטור, 2.0 ליטר (1,971 סמ"ק) המפיק 122 כ"ס ב-5,500 סל"ד (מיוצר ממרץ 2019)  4 צילינדרים בטור, 1.5 ליטר (1,498 סמ"ק) המפיק 147 כ"ס ב-5,500 סל"ד (מגדש טורבו), מיוצר מספטמבר 2017)
 הילוכים:  תמסורת ידנית - 6 מהירויות  תמסורת אוטומטית מסוג "Dual-clutch transmission" (אנ') (DCT)
 מהירות מרבית:  180 קמ"ש (מנוע 2.0 ליטר)  190 קמ"ש (מנוע 1.5 ליטר, מגדש טורבו)
 צריכת דלק:  6.6-7.2 ליטר ל-100 ק"מ (מנוע 1.5 ליטר)  8.2 ליטר ל-100 ק"מ (מנוע 2.0 ליטר)  6.5-6.9 ליטר ל-100 ק"מ (מנוע 1.5 ליטר, מגדש טורבו)
צ'רי טיגו 5x (באנגלית: Chery Tiggo 5x) הוא קרוסאובר המוגדר קומפקטי מתוצרת יצרנית הרכב הסינית צ'רי (שם מלא: "Chery Automobile Co., Ltd", בסינית: 奇瑞汽车股份有限公司) אשר  מיוצר משנת 2017 ועד היום בסין וברזיל (הרכבה על ידי יצרנית הרכב הברזילאית "Grupo Caoa" (פור')).
"Chery Tiggo 5x"

5 דלתות הצ'בק.
מנוע קדמי.
מנועי בנזין.
סוג הנעה: הנעה קדמית 4x2.
תאוצה בין 0-100 קמ"ש היא 11.3 שניות (דגם מנוע 2.0 ליטר).
תאוצה בין 0-100 קמ"ש היא 9.7 שניות (דגם מנוע 1.5 ליטר, מגדש טורבו).
תמונות

"צ'רי טיגו 5x"
"צ'רי טיגו 5x"
"צ'רי טיגו 5x"
"צ'רי טיגו 5x"
"צ'רי טיגו 5x", שנת 2017
"צ'רי טיגו 5x"
"צ'רי טיגו 5x"
ראו גם

צ'רי A5
צ'רי E5
צ'רי A11
צ'רי V5
צ'רי A15
צ'רי QQ6